# Frare

Un frare és un religiós que pertany a l'ordre dels mendicants.

## Dites populars

* Amor de monja i pet de frare, tot és aire.
* Bon capell fa bon frare.
* De bades, ni els frares peguen cabotades.
* Déu me lliure de cavaller de dia i de frare de nit.
* El frare captuxí, cada any buida el bací.
* En un mal pas, envia-hi un frare.
* Frares, monges i polls, mai estan sadolls.
* Frares, rates i pardals, no és tan fàcil enganya'ls.
* Frares i capellans, llibres i sants.
* Frares i capellans i freds tardans, cremen la terra.
* Guarda't d'aire de forat, de caldo recalfat i de frare desfrarat.
* La Mare de Déu d'agost, diada molt senyalada, maduren els albercocs i alguna pruna de frare.
* La millor ganivetada és la que a la dona i al frare és donada.
* Lo frare que fou soldat, ix més acertat.
* Lo que no farà un frare, no ho farà un diable.
* Ni frare en bodes, ni gos entre olles.
* Ocellet, no facis niu prop de frare, forn ni riu.
* Pel frare encaputxat sembra ton blat: la vella que això deia temps ha que ho feia.
* Per un frare no es perd el convent.
    (var.) Per un frare no es perd un convent, ni per un soldat un regiment.
* Predica, frare roig, que no t'oig.
    (var.) Predica, frare; més en faré ara!
* Qui de canyes fa flautes i de frares fa cabal, un barret i a l'hospital.
* Qui fia de frares i llaura amb burrets, al cap de l'any collita de pets.
* Rates, frares i pardals, Déu nos guard d'aquests tres animals.
* Sa monja l'encén i es frare l'apaga.
          Referint-se a la diada de Santa Margarida (20 de juliol) i Sant Bernat (20 d'agost), quan comença i acaba les calors d'estiu.
* Un frare no és bo per a amic ni dolent per a enemic.

## Frases fetes i locucions

* Així caiguessin frares caputxins de bronze!
          Expressió de maledicció
* Caminar o anar a pas de frare convidat.
          Anar de pressa.
* Déu n'hi do de frare!
          Expressió per indicar que algú és un beneït, un infeliç (Empordà).
* Dur es frare
          Torna de caçar sense haver agafat cap presa (Mall.).
* Fer-li el frare el xicot a la xicota
          Trencar les relacions amoroses i embrutar de pintura la porta de casa de la xicota (El Pinós).
* Fes-te frare!
          Desitjar a algú mal viatge (Empordà).
* No ésser cap frare llec.
          Ésser molt savi (Mall.).
* No heu vist mai es frare darrera sa porta!
          Expressió per indica que la persona no ha vist les misèries i les coses tristes del passat (Mall.)
* No tenir por de frares ni gramaneres.
          No estar ben segur d'un mateix (Mall.).
* Obra de frare.
          Obra sòlida i de llarga durada (Olot).
* Quan seré frare et daré un sant.
          Expressió humorística de la intenció de correspondre a un favor rebut d'algú amb un obsequi.
* Sembla que se li hagi fet la boca un frare.
          Persona que sempre demana per costum, pidolaire.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 Alcover, Antoni M.; Moll, Francesc de B. «frare». A: Diccionari català-valencià-balear. Barcelona: IEC, 2002.
* 1 2 Amades, Joan. Costumari català : el curs de l'any. Vol. V. Tardor. Barcelona: Salvat, 1956.
* 1 2 Parés i Puntas, 1999.
* ↑ Cinc mil refranys catalans i frases fetes populars, 1965.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.